સિંદૂર , ચાંદલો અને મંગલસૂત્ર આ ત્રણેય ને આપણા હિંદુ ધર્મ માં એક વિવાહિત સ્ત્રી માટે ખુબજ પવિત્ર અને મહત્વ ના ગણવામાં આવે છે . હું પણ પર્સનલી આ બધાની કોઈ વિરોધી નથી કે આ બધુ સાવ ખોટુ છે એ પણ જતાવવા નથી માંગતી. પરંતુ મારુ માનવું એ છે કે આ બધું પણ અન્ય ઘરેણા ઓ ની જેમ સ્ત્રી સજ્જા ના એક ઘરેણાં જ છે. જો સિંદૂર પૂરવાથી કે મંગળસૂત્ર પહેરવાથી પતિનું લાબું આયુષ્ય થતું હોત તો એવી પણ ઘણી સ્ત્રીઓ હશે જે લગ્નના થોડા જ સમય માં કે એકાદ વર્ષ માં વિધવા થઈ હશે . એ સુહાગણ જ રહેત. પતિ ની લાંબી આવરદા માટે વ્રત રાખે સ્ત્રી, સિંદૂર પૂરે કે મંગળસૂત્ર પહેરે. પણ શુ પુરુષ એની પત્નીનું સૌભાગ્ય અખંડ અને સલામત રહે એના માટે દારૂ , સિગરેટ કે તમાકુ – મસાલા ની આદતો છોડી દે છે. અથવા તો શુ પુરુષો માટે કોઇ એવું વ્રત કે વિધાન છે જે પુરુષ કરે તો એની પત્ની ની આવરદા વધે.